Diari Oficial de la Generalitat Valenciana


Sumari del DOGV 5705, del 18-02-2008 (2008/1757)

RESOLUCIÓ d'11 de febrer de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni marc de col·laboració entre la Conselleria d'Economia, Hisenda i Ocupació de la Generalitat i la Unió General de Treballadors del País Valencià (UGT-PV), per al desenrotllament d'actuacions conjuntes en l'àmbit de les relacions laborals, la prevenció de riscos laborals, les polítiques actives d'inserció laboral, foment de l'ocupació i la formació de treballadors i desocupats.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5705

Data del DOGV
:   18-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1757


Data del document
:   11-02-2008

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Economia, Hisenda i Ocupació
    * seguretat en el treball
    * cooperació administrativa
    * sindicat

RESOLUCIÓ d'11 de febrer de 2008, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni marc de col·laboració entre la Conselleria d'Economia, Hisenda i Ocupació de la Generalitat i la Unió General de Treballadors del País Valencià (UGT-PV), per al desenrotllament d'actuacions conjuntes en l'àmbit de les relacions laborals, la prevenció de riscos laborals, les polítiques actives d'inserció laboral, foment de l'ocupació i la formació de treballadors i desocupats. [2008/1757]  
La Conselleria d'Economia, Hisenda i Ocupació de la Generalitat i la Unió General de Treballadors del País Valencià (UGT-PV) han subscrit, després de la tramitació prèvia reglamentària, el 18 de gener de 2008, el conveni marc de col·laboració per al desenrotllament d'actuacions conjuntes en l'àmbit de les relacions laborals, la prevenció de riscos laborals, les polítiques actives d'inserció laboral, foment de l'ocupació i la formació de treballadors i desocupats.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0023/2008, i que figura com a annex d'esta resolució.  
Valencia, 11 de febrer de 2008.- El director general de Relacions amb les Corts i Secretariat del Consell: Ángel Mompó Romero.  
   
Conveni marc de col·laboració entre la Conselleria d'Economia, Hisenda i Ocupació de la Generalitat i la Unió General de Treballadors del País Valencià (UGT-PV) per al desenrotllament d'actuacions conjuntes en l'àmbit de les relacions laborals, la prevenció de riscos laborals, les polítiques actives d'inserció laboral, foment de l'ocupació i la formació de treballadors i desocupats.  
València, 18 de gener de 2008.   
Reunits  
D'una part, el vicepresident segon del Consell i conseller d'Economia, Hisenda i Ocupació, Gerardo Camps Devesa, nomenat en virtut del Decret 8/2007, de 28 de juny, del president de la Generalitat (DOCV de 29 de juny), basant-se en les facultats atribuïdes pel Decret 7/2007, de 28 de juny, del president de la Generalitat (DOCV de 29 de juny), pel qual s'assignen competències a l'esmentada conselleria, en representació de la Generalitat, així com a les facultats que li conferix la Llei 5/1983, de 30 de desembre, del Consell, autoritzat per Acord del Consell de data 18 de gener de 2008.  
D'una altra, Rafael Recuenco Montero, com a representant legal de la Unió General de Treballadors del País Valencià, amb número de CIF B86430884, com a secretari general, segons escriptura notarial número 3.762 de data 21 de setembre de 2005 d'elevació a públic d'acords de nomenament d'òrgans i apoderament, aprovats en el quint congrés nacional de l'entitat, en què s'aproven les facultats del secretari general.  
Les parts que hi intervenen, en la representació que posseïxen, es reconeixen la capacitat legal necessària per a este acte i, de comú acord,  
Manifesten  
I  
El procés de concertació social en la Comunitat Valenciana culmine amb el document de revisió del Pacte Valencià pel Creixement i l'Ocupació (PAVACE), firmat al setembre de 2005 entre l'administració de la Generalitat i les organitzacions empresarials i sindicals més representatives de la Comunitat Valenciana.  
Des de la firma del PAVACE i de la seua revisió de l'any 2005, s'han produït canvis importants en el context socioeconòmic nacional i internacional. Per això, es va firmar dit nova document que replantejava algunes de les línies d'actuació i objectius previstos inicialment en el PAVACE. Entre estos objectius es troba l'actualització de la política relativa al mercat de treball de la nostra Comunitat.  
Actualment s'ha iniciat el procés de negociació d'un nou pacte que aprofundirà en allò que s'ha aconseguit amb l'anterior i serà l'eix d'actuació política per al nou escenari, continuant la política de concertació social que tan bons resultats ha aconseguit per a la Comunitat Valenciana.  
II  
Per a això s'ha d'aprofundir en els instruments d'anàlisi i avaluació de tots els factors que intervenen en el mercat de treball, així com dels mitjans i recursos que tant l'administració laboral com els agents econòmics i socials es doten per a, a partir del coneixement, impulsar línies d'actuació que des de la participació conjunta i la concertació siguen eficaç per a aconseguir un mercat de treball estable i segur, d'acord amb la nostra economia.  
D'entre les matèries fonamentals que contribuïxen a la consolidació d'un mercat de treball d'acord amb el nostre entorn europeu, no hi ha dubte que cal destacar tres grans àrees d'actuació: La negociació col·lectiva base del sistema de relacions laborals, dins d'esta mateixa però amb substantivitat pròpia, la consolidació del sistema de solució de controvèrsies que permet l'autocomposició d'interessos dels treballadors i empresaris sense sobrecarregar l'activitat dels jutjats i tribunals de justícia; i la millora de les condicions de treball, l'expressió més evident de la qual és la política de prevenció de riscos laborals, política que en certa manera i sense deslligar-se de la seua condició de política social, ha adquirit des de la publicació de la legislació especifica en la matèria la rellevància que li correspon pels béns jurídics que protegix.  
D'altra banda, no hi ha dubte que les polítiques actives d'ocupació i la política de formació ocupacional i contínua són instruments decisius per a la consecució d'un mercat de treball dinàmic i en continu progrés, actuant aquelles sobre els fluxos d'entrades i eixides del mercat de treball i esta última sobre la millora de les capacitats de la força laboral activa.  
III  
Les parts firmants acorden per als exercicis de 2008 i 2009 la realització de les actuacions que en el text es mencionen, i promoure la continuïtat del present conveni per a l'esmentat període, si bé la mateixa quedarà supeditada a la disponibilitat pressupostària que existisca en els esmentats exercicis, comprometent-se a la subscripció dels oportuns instruments de col·laboració una vegada hi haja constància de l'existència de crèdit adequat i suficient.  
En virtut d'això, les parts que hi intervenen duen a terme la subscripció del present Conveni Marc, d'acord amb les següents  
Clàusules  
Primera. Objecte del conveni i beneficiaris  
Constituïx l'objecte del present conveni marc establir l'àmbit de col·laboració per a l'any 2008 i el 2009, entre la Conselleria d'Economia Hisenda i Ocupació i la Unió General de Treballadors del País Valencià a fi d'incrementar i millorar els coneixements i potenciar la capacitat d'actuació mútua en les matèries següents:   
1. Avaluació i seguiment de la negociació col·lectiva de la Comunitat Valenciana i realització d'estudis tendents a l'homogeneïtzació dels processos negociadors.  
2. Promoció, avaluació i anàlisi dels procediments extrajudicials de solució de conflictes laborals  
3. Promoció de l'activitat de l'INVASSAT entre les empreses i treballadors de la Comunitat Valenciana  
4. Promoció i difusió de la Cultura de la Prevenció dels Riscos Laborals entre les organitzacions i els afiliats a les entitats beneficiàries.  
5. Anàlisi dels costos econòmics i socials associats a la prevenció de riscos laborals i la seua incidència en el conjunt de les empreses i treballadors de la Comunitat Valenciana.  
6. Avaluació, seguiment i promoció dels programes d'inserció sociolaboral competència del SERVEF.  
7. Avaluació, seguiment i promoció dels programes de foment d'ocupació i de formació professional contínua i ocupacional.  
És entitat beneficiària del present conveni l'organització UGT-PV, així com les seues organitzacions territorials i fundacions a què aquella assigne la realització de les actuacions que desenvolupen l'objecte del present conveni marc.   
Al dit efecte, UGT-PV i, si és el cas, les seues organitzacions territorials o fundacions a què s'assigne les actuacions esmentades, subscriuran amb la Conselleria d'Economia, Hisenda i ocupació un protocol addicional segons el model de l'annex I, i seran considerades amb caràcter general entitats beneficiàries, no podent superar l'import de subvenció entre estes i l'organització firmant del present Conveni Marc, que les designen, la quantitat assignada a esta última  
El present Conveni tindrà com a àmbit territorial d'aplicació la Comunitat Valenciana.  
Segona. Accions objecte de suport  
Seran susceptibles de suport en el marc del present conveni les actuacions específiques relacionades en l'annex II.  
La Conselleria d'Economia, Hisenda i Ocupació podrà convocar jornades de difusió i presentació de resultats de les actuacions realitzades en col·laboració amb l'entitat firmant i si és el cas les seues organitzacions territorials i fundacions, del present conveni marc.  
En els acords de desenrotllament del present pacte, podran contemplar-se la realització de cursos i treballs específics, i la participació d'experts de l'organització firmant en jornades de reflexió i anàlisi sobre els temes que s'acorden. En tot cas, en els dits acords de desenrotllament, es concretaran les obligacions de les parts, podent contemplar-se, inclusivament, que les entitats mencionades com a beneficiaris del present pacte, haguen de contractar, per la naturalesa d'este, contractar experts professionals o de l'àmbit universitari, la participació de la qual siga important pel seu coneixement del mercat de treball de la Comunitat Valenciana.  
Tercera. Subcontractació  
Els beneficiaris podran subcontractar totalment o parcialment l'activitat subvencionada amb entitats o empreses no sotmeses en les prohibicions de l'article 29.7 de la Llei General de Subvencions, sense que càpia més que un únic nivell de subcontractació.   
La subcontractació, quan supere la quantia del 20% de l'assignació, i el dit import siga superior a 60.000 euros, haurà de formalitzar-se per escrit i ser autoritzada prèviament pel secretari autonòmic d'Ocupació per delegació del conseller d'Economia, Hisenda i Ocupació.  
Quarta. Despeses elegibles  
1. Són despeses elegibles, atenent a allò que s'ha regulat amb caràcter bàsic en l'article 31 de la Llei 38/2003, General de Subvencions, els següents:  
a) Despeses de personal. Es comprenen en este apartat els següents:  
- Sous i cotitzacions socials del personal assignat a la realització de les actuacions.  
- Honoraris de professionals no subjectes a relació laboral, quan la seua participació s'incloga en les distintes actuacions, excloent-se expressament activitats d'assessorament general a l'entitat.  
Despeses corresponents a les accions executades per entitats o empreses amb què les entitats subcontracten la realització de determinades activitats de caràcter instrumental, com ara sondejos, enquestes, estudis específics, dictàmens i en general treballs que no suposen l'assumpció en la seua totalitat de les actuacions programades en el marc del present instrument de col·laboració.  
- Material fungible, necessari per al desenrotllament ordinari de les actuacions.  
b) Despeses generals:  
- Subministraments d'energia elèctrica, aigua, etc., sempre que s'assignen a prorrata seguint un mètode just i equitatiu degudament justificat.  
c) Despeses de direcció, coordinació i control:  
- Sous i cotitzacions socials del personal tècnic i de suport, que es destine a funcions de direcció, coordinació, documentació, control i avaluació de les actuacions programades.  
- Despeses corresponents a les accions executades per entitats o empreses amb què les entitats subcontracten les dites activitats.  
d) Despeses en publicitat i difusió de les accions programades.  
e) Lloguers i arrendaments:  
- Locals i equips destinats a les actuacions delimitades en la clàusula segona, exclòs l'arrendament financer.   
f) Impostos i amortitzacions:  
- L'IVA suportat, al mancar les entitats beneficiàries d'ànim de lucre i no repercutir l'impost en tercers.  
- Amortització de locals i equips que tinguen una relació directa amb les actuacions subvencionades, a condició que les subvencions nacionals o comunitàries no hagen contribuït a la compra dels locals o l'equip, l'amortització es calcule de conformitat amb les normes pertinents de comptabilitat i el cost que es referisca exclusivament al període de l'actuació de què es tracte.  
2. Quan l'import de la despesa subvencionable per prestacions de servicis a realitzar per empreses de consultoria o d'assistència tècnica supere la quantia de 12.000 euros, l'entitat beneficiària haurà de sol·licitar un mínim de tres ofertes de diferents proveïdors, amb caràcter previ a la contracció del compromís per a la prestació del servici, llevat que no hi haja en el mercat suficient nombre d'entitats que el presten, o llevat que la despesa s'haguera realitzat amb anterioritat a la firma del present conveni. L'elecció entre les ofertes presentades, que hauran d'aportar-se en la justificació, es realitzarà d'acord amb criteris d'eficiència i economia.  
Quinta. Lloc de realització  
Les actuacions podran ser efectuades en qualsevol lloc de la Comunitat Valenciana que UGT.PV considere convenient, en funció dels continguts de les activitats i dels destinataris d'aquests.  
Sexta. Distribució de les ajudes  
La Conselleria d'Economia, Hisenda i Ocupació, es compromet a dotar pressupostàriament, a través de conveni singular o línia nominativa específica en els pressupostos de 2008 i 2009, un import global màxim de 2.400.000 Euros a distribuir en la forma següent, corresponent a UGT-PV la designació de les entitats i fundacions vinculades:  
Import global màxim: 2.400.000 Euros  
- Import a distribuir en l'exercici de 2008: 1.440.000 Euros  
 UGT PV 1.440.000,00 € (T5059000)  
- Import a distribuir en l'exercici de 2009: 960.000 Euros  
 UGT PV 960.000,00   
En el detall de transferències i subvencions corrents per a l'exercici 2008, subprograma pressupostari 322.52, Formació professional ocupacional i contínua, es troba inclosa la línia de subvenció nominativa corresponents per a dotar de cobertura pressupostària a l'esmentat conveni singular de col·laboració, que es correspon amb la indicada més amunt.  
De la mateixa manera, la Conselleria d'Economia, Hisenda i Ocupació inclourà en el projecte de pressupostos de l'exercici 2009 la dotació corresponents al dit any.  
La Conselleria d'Economia, Hisenda i Ocupació condiciona la dotació esmentada a l'existència de crèdit adequat i suficient en els pressupostos de la Generalitat; o si és el cas, a l'autorització i l'aprovació de les modificacions pressupostàries necessàries pels òrgans que tenen assignada la dita competència.  
Sèptima. Forma de pagament i justificació de la subvenció  
La forma de pagament i justificació de les ajudes objecte del present conveni marc es determinaran en el conveni singular per mitjà del qual s'efectue la distribució de les quanties assignades a l'organització sindical firmants del present conveni, justificació que, en tot cas, es regirà pel que establix l'article 30 de la Llei General de Subvencions.  
Octava. Minoració, revocació i reintegrament de les subvencions  
La Generalitat es reserva la facultat de minorar la quantia de les ajudes que es concedisquen a l'empara del present conveni marc, en el supòsit de no justificació de la totalitat de les quantitats aportades per la Generalitat.  
Donarà lloc a la revocació de les ajudes, i per tant procedirà el seu reintegrament, no aplicar-les als fins previstos en el present Conveni, la no justificació de la seua realització en els terminis assenyalats, l'incompliment de les obligacions assenyalades en la clàusula anterior, així com les arreplegades en els articles 37 de la Llei 38/2003 General de Subvencions i 47.9 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991.  
Novena. Vigència  
El present conveni marc romandrà vigent des del dia de la seua firma fins al 31 de desembre de 2009; no obstant això, tindrà efectes retroactius respecte d'aquelles accions que complisquen els requisits d'este realitzades des de l'1 de gener de 2008.  
I en prova de conformitat amb tot allò que s'hi ha exposat firmen el present conveni en quatre exemplars al lloc i en la data ut supra.  
Per la Conselleria d'Economia, Hisenda i Ocupació. Gerardo Camps Devesa  
Per UGT-PV. Rafael Recuenco Montero  
Annex I  
Model de protocol addicional a l'empara del conveni marc subscrit entre la Conselleria d'Economia, Hisenda i Ocupació de la Generalitat i la Unió General de Treballadors del País Valencià (UGT-PV) per al desenrotllament d'actuacions conjuntes en l'àmbit de les relacions laborals la prevenció de riscos laborals, les polítiques actives d'inserció laboral, foment de l'ocupació i la formació de treballadors i desocupats.  
València,   
Reunits  
D'una part, el vicepresident segon del Consell i conseller d'Economia, Hisenda i Ocupació, Gerardo Camps Devesa, nomenat en virtut del Decret 8/2007, de 28 de juny, del president de la Generalitat (DOCV de 29 de juny), basant-se en les facultats atribuïdes pel Decret 7/2007, de 28 de juny, del President de la Generalitat (DOCV de 29 de juny), pel qual s'assignen competències a l'esmentada Conselleria, en representació de la Generalitat, així com a les facultats que li conferix la Llei 5/1983, de 30 de desembre, del Consell, autoritzat per Acord del Consell de data \_\_ de \_\_\_ de 2008.  
I d'una altra, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, en nom i representació de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, facultat per a este acte en virtut de \_\_\_\_\_\_\_\_\_\_\_\_\_\_\_\_ .  
Els senyors intervinents, en la representació que posseïxen, es reconeixen la capacitat legal necessària per a este acte i, de comú acord,  
Manifesten  
I. En data \_\_\_\_\_\_\_\_\_\_\_\_\_\_\_\_\_\_\_\_ la Conselleria d'Economia, Hisenda i Ocupació i UGT-PV van subscriure un conveni marc per a establir l'àmbit de col·laboració per al període 2008 al 2009, entre la Conselleria d'Economia Hisenda i Ocupació i la dita organització sindical a fi d'incrementar i millorar els coneixements i potenciar la capacitat d'actuació mútua en determinades matèries relacionades amb el mercat de treball i la millora de les condicions de treball en la Comunitat Valenciana.  
II. En la clàusula sexta de l'esmentat instrument s'establia la distribució de les ajudes, que pel que fa a l'exercici 200\_?.resultaven les quanties següents:  
- Exercici 200\_ : Import global màxim, \_\_\_\_\_\_\_\_\_\_\_\_\_euros.  
III. Així mateix, i de conformitat a les clàusules primera i sexta, per a la distribució de les ajudes entre l'entitat firmant o les que esta designara, la Conselleria d'Economia, Hisenda i Ocupació, subscriuria un protocol addicional a fi d'efectuar l'esmentada distribució pressupostària en funció de les accions assignades a l'entitat firmant d'este instrument..  
IV. L'entitat/fundació\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ esta vinculada a l'organització (empresarial/sindical)\_\_\_\_\_\_\_\_\_\_\_\_\_\_\_\_\_\_, sent-li assignada per esta, la realització de les actuacions objecte del present protocol addicional.  
En virtut d'això, les parts intervinents duen a terme la subscripció del present Protocol Addicional de Col·laboració a l'empara del Conveni Marc mencionat en l'encapçalament, d'acord amb les següents,   
Clàusules  
Primera. Objecte  
Constituïx l'objecte del present Protocol establir l'àmbit de col·laboració per al període 200\_, entre la Conselleria d'Economia Hisenda i Ocupació i UGT-PV (o si és el cas l'entitat vinculada a UGT PV)- a fi d'incrementar i millorar els coneixements i potenciar la capacitat d'actuació mútua en les matèries enumerades en la clàusula primera del Conveni Marc de Col·laboració subscrit per la Conselleria d'Economia, Hisenda i OCUPACIÓ i l'organització sindical UGT-PV. en data \_\_\_\_\_\_\_\_\_\_, còpia del qual s'adjunta al presente.  
S'establix una dotació per a l'exercici de 200\_ per un import de ---------------------------------------a càrrec de la línia pressupostària T .000, secció \_\_\_\_\_\_\_\_\_\_, programa \_\_\_\_\_\_\_\_\_\_, del Pressupost de la Generalitat per a l'any 200\_.  
Segona. Accions objecte de suport i despesa  
Seran susceptibles de suport com a desenrotllament del que disposa la clàusula segona del Conveni Marc les actuacions que s'indiquen en l'annex II, amb indicació de la despesa dedicada a cada una d'elles.  
Tercera. Subcontractació  
Els beneficiaris podran subcontractar totalment o parcialment l'activitat subvencionada amb entitats o empreses no sotmeses en les prohibicions de l'article 29.7 de la Llei General de Subvencions, sense que càpia més que un únic nivell de subcontractació.   
La subcontractació, quan supere la quantia del 20% de l'assignació, i el dit import siga superior a 60.000 euros, haurà de formalitzar-se per escrit i ser autoritzada prèviament pel secretari autonòmic d'ocupació, per delegació del conseller d'economia, hisenda i ocupació.  
Quarta. Despeses elegibles.  
1. Són despeses elegibles, els següents:  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Quinta. Lloc de realització.  
Les actuacions podran ser efectuades en \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ en funció dels continguts de les activitats i dels destinataris d'estes.  
Sexta. Forma de pagament i justificació de la subvenció.  
L'aportació econòmica de la Conselleria d'Economia, Hisenda i Ocupació se satisfarà una vegada es justifiquen les despeses per l'entitat beneficiària de conformitat amb la Direcció General de Formació i Qualificació Professional, d'acord amb el que establix el punt següent, sent admissibles justificacions i lliuraments parcials sense que en el seu conjunt puguen superar el 60% de la subvenció.  
A la firma del Conveni i a sol·licitud de l'entitat beneficiària podrà lliurar-se anticipadament el 40% de l'aportació de la Conselleria.  
Per al supòsit que l'entitat firmant tinga personalitat jurídica diferent de l'organització sindical més representativa firmant del conveni marc a què estiga vinculada, el dit lliurament s'efectuarà prèvia presentació d'aval bancari constituït d'acord amb la normativa vigent en les direccions territorials d'Economia i Hisenda de la Conselleria d'Economia, Hisenda i Ocupació. L'import dels avals ascendirà a la quantitat que s'haja d'anticipar.   
No obstant això, en virtut de l'autorització del Consell conferida per a la subscripció del present protocol addicional al Conveni Marc de data \_\_\_\_\_\_\_\_\_\_\_\_\_\_, podrà anticipar-se fins a un 75% de l'import assignat a cada entitat, segons el que establix el punt 1 lletra c) de l'article 47 bis del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, i sense que siga necessària la presentació de garanties en posseir les entitats firmants la condició de més representatives, d'acord amb l'apartat 10, de l'article 34 de la Llei 15/2007, de 27 de desembre, de la Generalitat, de Pressupostos per a l'exercici 2008.  
Sèptima. Minoració, revocació i reintegrament de les subvencions  
La Generalitat es reserva la facultat de minorar la quantia de les ajudes que es concedisquen a l'empara del present conveni marc, en el supòsit de no justificació de la totalitat de les quantitats aportades per la Generalitat.  
Donarà lloc a la revocació de les ajudes, i per tant procedirà el seu reintegrament, la seua no aplicació als fins previstos en el present Conveni, la no justificació de la seua realització en els terminis assenyalats, l'incompliment de les obligacions assenyalades en la clàusula anterior, així com les arreplegades en els articles 37 de la Llei 38/2003 General de Subvencions i 47.9 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991.   
Octava. Vigència  
El present Conveni romandrà vigent des del dia de la seua firma fins al 31 de desembre de 200\_, no obstant tindrà efectes retroactius respecte d'aquelles accions que complisquen els requisits d'este realitzades des de l'1 de gener de 200\_.  
I en prova de conformitat amb tot allò que s'hi ha exposat firmen el present protocol per quadruplicat exemplar al lloc i en la data ut supra.  
Per la Conselleria d'Economia, Hisenda i Ocupació. Gerardo Camps Devesa   
Per UGT-PV. Rafael Recuenco Montero  
Annex II  
Actuacions concretes que poden ser objecte d'inclusió en el conveni singular que es formalitze a l'empara del conveni marc subscrit entre la Conselleria d'Economia, Hisenda i Ocupació de la Generalitat i la Unió General de Treballadors del País Valencià (UGT-PV), per al desenrotllament d'actuacions conjuntes en l'àmbit de les relacions laborals, la prevenció de riscos laborals, les polítiques actives d'inserció laboral, foment de l'ocupació i la formació de treballadors i desocupats.  
a) Realització d'estudis sobre la negociació col·lectiva en la Comunitat Valenciana,   
- Anàlisi de la negociació col·lectiva del període 2004 al 2008.  
Identificació dels sectors exclosos dels àmbits de la negociació col·lectiva. quantificant el nombre de treballadors.  
Formulació de propostes d'accions per a l'extensió de convenis vigents i si és el cas la negociació de nous convenis.  
b) Estudis i anàlisi de la incidència dels conflictes socials  
- Conflictes promoguts pels representants de l'entitat firmant, que incloguen l'anàlisi de la incidència dels instruments de solució extrajudicial de conflictes   
- Avaluació quantitativa de l'impacte de la solució extrajudicial del conflicte: nombre de jornades de treball no perdudes com a conseqüència de l'actuació dels dits instruments, i  
- Beneficis de la consecució de la pau social com estímul de la inversió empresarial i l'augment de la productivitat.  
c) Estudi de l'oportunitat i viabilitat d'estendre les funcions del Tribunal d'Arbitratge Laboral als conflictes individuals i a la mediació i arbitratge tècnics. Els estudis es concretaren en els apartats següents:  
- Detecció d'aquells procediments de conciliació individual susceptibles d'incloure en els acords de solució extrajudicial de conflictes laborals, excloent les matèries d'acomiadaments.  
- Identificació i elaboració de protocols d'actuació en procediments d'organització del treball i establiment de sistemes de productivitat.  
d) Contractació d'experts en matèries com ara: relacions laborals i gestió de recursos humans, economia del treball i productivitat, prevenció de riscos laborals, estadística, Seguretat Social i sistemes de previsió social, etc. per a reforçar les estructures tècniques al servici de les empreses i treballadors de les entitats beneficiàries, sempre que el seu cost no supere el ?..% de la dotació de cada conveni singular i no ocupen llocs de treball de les estructures estables de les entitats firmants.  
Accions de col·laboració amb l'INVASSAT a fi de difondre i informar sobre les funcions del dit organisme entre els empresaris i treballadors de la Comunitat Valenciana, a través de:  
- Jornades de difusió   
- Visites a empreses  
- Publicacions  
Promoció de clàusules en la negociació col·lectiva valenciana de caràcter sectorial fent referència a l'INVASSAT.  
e) Accions de promoció de la cultura preventiva per mitjà de campanyes d'informació i sensibilització, visites a centres de treball, enquestes a treballadors i empresaris, en coordinació amb les campanyes institucionals de la Generalitat.  
Col·laboració amb la Generalitat en l'avaluació dels programes d'actuació de la Inspecció de Treball i Seguretat Social, des de la perspectiva empresarial i sindical, amb aportació de propostes de millora per a l'exercici de l'activitat inspectora.   
En l'àmbit material de la inserció sociolaboral, la realització d'estudis, formulació de propostes i col·laboració en les polítiques actives d'inserció destinades als desocupats valencians es concretaren en les actuacions següents:  
- Avaluació de l'aplicació del principi d'igualtat de gènere en els convenis col·lectius  
- Estudi i proposta de mesures que faciliten la conciliació de la vida familiar i laboral i avaluació de què ja existixen  
- Necessitats contractació en les empreses valencianes per sectors d'activitat  
- Estudi dels continguts dels programes d'orientació per a l'ocupació.  
Estudi sobre la situació dels Centres Especials d'Ocupació de la Comunitat Valenciana amb especial referència a:  
- Perfil socioprofessional dels treballadors discapacitats dels CEE de la Comunitat Valenciana.  
- Activitats econòmiques dels CEE més adequats a la discapacitat.  
- Principals dificultats del trànsit del CEE al mercat de treball.  
- Proposta de millora per als CEE com a instrument d'integració sociolaboral de les persones amb discapacitat.  
f) En l'àmbit material de la formació professional, contínua i ocupacional :  
- La formació contínua en la negociació col·lectiva  
- Ús de les tecnologies de la informació i comunicació en la formació professional per a l'ocupació  
- Orientació als alumnes de la formació professional per a l'ocupació  
- Formació professional en les especialitats vinculades a oficis  
- Inserció dels alumnes de la formació professional ocupacional  
- La formació contínua: anàlisi del model de contractes programa i sistema de bonificacions  
- Recursos didàctics per als professionals de l'orientació laboral i la formació professional per a l'ocupació.